NaiveNeuron/SloPal huggingface dataset:
Sopko, Miroslav, poslanec NR SR (2016-12-07):
Ďakujem za slovo. No, som učiteľ, ale zároveň som aj rodič a určite by sa mi nepáčilo, keby som bol v koži tých rodičov, o ktorých ste tu práve teraz hovorili. Samozrejme, správne ste poznamenali, že touto konkrétnou novelou neriešite tých ľudí, ktorí doteraz trestaní neboli a môžu v tichosti pôsobiť. Je to aj o tom nastavení celkovo našej spoločnosti, aby sme boli viac vnímavejší, všímali si rôzne znaky našich detí, rôzne signály, ktoré od nich prichádzajú, a vedeli na ne adekvátne reagovať. Čiže byť aktívnymi rodičmi a sledovať, čo sa v našej spoločnosti deje. Ale teraz k samotnej tejto novele. Pre mňa trošku bolo to záverečné, to prechodné ustanovenie, kde je dané taxatívne, že k určitému dátumu majú všetci pedagogickí odborní zamestnanci doložiť tento odpis, trošku fakt tvrdšie, pretože bude to, bude to, buďme úprimní, povedzme si po pravde, že ľudia sú takí, akí sú, častokrát zabudnú, a pokiaľ niekto by naozaj nestihol tieto termíny, aj keď je tam ten termín dostatočne široký, môže sa tu vytvoriť priestor na to, aby sa mohlo vedenie školy takého zamestnanca, ktorý nepreukáže svoju bezúhonnosť, veľmi rýchlo pohodlne zbaviť. Na toto chcem poukázať. A tiež chcem poukázať aj na to, že v rámci stanoviska ministerstva financií, že bude to mať vlastne pozitívny vplyv na rozpočet verejnej správy, keďže učitelia si tým prispejú, aj keď nie malým, teda nie veľkým príspevkom, ale prispejú. Takže myslím si, že... (Prerušenie vystúpenia časomerom.)
Puškárová, Paula, poslankyňa NR SR (2023-12-07):
Ďakujem veľmi pekne, pán predsedajúci. Pozývam všetkých členov Výboru Národnej rady pre vzdelávanie, vedu, mládež a šport na zasadnutie do rokovacej miestnosti tohto výboru dnes na 20.00 h. Ďakujem.
Kollár, Boris, predseda NR SR (2022-02-08):
Prosím, prezentujme sa a hlasujme. (Hlasovanie.) Prítomných 115 poslancov, za 40, proti 23, zdržalo sa 51, nehlasoval 1. Konštatujem, že Národná rada sa uzniesla, že nebude pokračovať v rokovaní o návrhu zákona. Pristúpime k hlasovaniu o návrhu uznesenia o vyhlásení referenda, tlač 824. Prosím spravodajcu z výboru pre obranu a bezpečnosť, poslanca Igora Husa, aby hlasovanie uviedol. (Hlasovanie o návrhu poslanca Národnej rady Slovenskej republiky Ondreja Ďuricu na schválenie uznesenia Národnej rady Slovenskej republiky o vyhlásení referenda , tlač 824.)
P. Dubravay, poslanec: (2010-03-10):
Nesúhlasím s názorom, že nejaké výroky sa nemajú prerokúvať v parlamente. Veď úlohou parlamentu je chrániť celistvosť a nedotknuteľnosť slovenského štátu, Slovenskej republiky. A ešte pre záznam, dúfam, že to stihnem, aby sa raz navždy odstránila nejasnosť výroku pána predsedu Slotu. Náhodou som bol vtedy primátor, náhodou pán predseda Slota v Dome kultúry v Kysuckom Novom Meste za prítomnosti ešte ďalších troch poslancov Národnej rady za HZDS povedal na základe diskusie, ktorá sa tam niesla: „Keď bude treba,“ opakujem, keď bude treba, „sadneme do tankov a pôjdeme.“ Na druhý deň v médiách toto „keď bude treba“ bolo vymazané. Vo vedľajšej budove bolo policajné riaditeľstvo, kde som sa na to pýtal, pretože bolo mi povedané, že je normálne urobiť z takejto akcie záznamy. Tiež dostal riaditeľ polície pokyn vymazať túto časť, keď bude treba, čo zásadne mení tento jeho výrok, ktorý je už niekoľko rokov zneužívaný, deformovaný, pričom sú šírené o tomto výroku klamstvá. Ďakujem.
Zmajkovičová, Renáta, podpredsedníčka NR SR (2012-11-28):
Ďakujem, pán minister. Žiada si záverečné slovo spravodajca? Nech sa páči, pán poslanec, máte slovo.
Laššáková, Jana, podpredsedníčka NR SR (2016-02-11):
Pán poslanec Novotný.
Viskupič, Jozef, poslanec NR SR (2015-09-29):
Nechcem zdržovať kolegov, keďže je 17.00 hodina, no ešte na päť minúť určite to mám.
Grendel, Gábor, podpredseda NR SR (2020-07-08):
Vážené panie poslankyne, vážení páni poslanci, otváram druhý rokovací deň 9. schôdze Národnej rady Slovenskej republiky. Na dnešnom rokovacom dni o ospravedlnenie požiadali pán poslanec Habánik a pán poslanec Herák. Na základe rozhodnutia Národnej rady o skrátenom legislatívnom konaní pristúpime k prvému čítaniu o vládnom návrhu zákona, ktorým sa menia a dopĺňajú niektoré zákony v súvislosti so zlepšovaním podnikateľ-ského prostredia zasiahnutým opatreniami na zamedzenie šírenia nebezpečnej nákazlivej ľudskej choroby COVID-19 . Vládny návrh zákona má tlač 161. Návrh na jeho pridelenie na prerokovanie výborom je v rozhodnutí č. 152. Prosím podpredsedu vlády a ministra hospodárstva Slovenskej republiky Richarda Sulíka, aby vládny návrh zákona uviedol.
Jurinová, Erika, podpredsedníčka NR SR (2012-09-14):
Ďakujem, pán poslanec. S faktickými poznámkami na váš prejav sa prihlásili páni poslanci Chren, poslankyňa Mezenská, Vašečka, Kuffa, Matovič, Viskupič. Ukončujem možnosť prihlásiť sa s faktickou poznámkou. Nech sa páči, pán poslanec Chren.
P. Paška, predseda NR SR: (2010-03-03):
(Hlasovanie.) 133 prítomných, 2 za, 73 proti, 56 sa zdržalo, 2 nehlasovali. Tento bod sme neschválili.
Hrnčiar, Andrej, podpredseda NR SR (2016-04-26):
Pán poslanec Blanár.
Nemec, Richard, poslanec NR SR (2021-12-02):
Ďakujem, pán predsedajúci. Pán minister, ja neviem, či si táto snemovňa uvedomuje to, že to už nie je politický boj a nemal by to byť politický boj. Lebo, toto si uvedomte, páni, toto je tá posledná inštancia, ktorou ešte môžme presvedčiť ľudí na to, aby sa nám tie nemocnice uvoľnili. To, že tu všetci krákame. To je proste fakt. Ten covid si nikto nevymyslel. A ja si vážim pána Urbana, že proste tiež to hodnotí, hodnotí to pozitívne. A tiež si myslím, že prispieva. Ja len nechápem tomu, že keď im radíte v tej Republike, že proste oni minulý rok na tie námestia chodili a burcovali tých ľudí. To mi je trošku zvrátené, že ich nedokážete ešte viac presvedčiť. A to, že sa pomôže tým sektorom, ktoré najviac trpeli, a odbúrame trošku tie nemocnice, aby sme mohli konečne spustiť ten naozajstný covid automat, ktorý zvýhodní trošku zaočkovaných a nezaočkovaných trošku pritlačí k tomu, aby nad tým porozmýšľali, aby sa dali zaočkovať. Ďakujem.
Jurinová, Erika, podpredsedníčka NR SR (2012-09-20):
Ďakujem, pán poslanec. Na vaše vystúpenie sú tri faktické poznámky. Je všeobecný súhlas, aby sme teda ukončili faktické poznámky? Nech sa páči. Ukončujem možnosť prihlásiť s faktickou poznámkou. Pán poslanec Brixi, nech sa páči.
Žarnay, Oto, poslanec NR SR (2017-04-06):
Ďakujem, pán predseda. Vážené kolegyne, vážení kolegovia, predkladám návrh zákona, ktorým sa mení a dopĺňa zákon Národnej rady Slovenskej republiky č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov. Cieľom predkladanej novely zákona je vytvorenie rámca pre riadne fungovanie žiackej a študentskej samosprávy, participácia žiakov a študentov na živote a organizácii ich školy prostredníctvom demokratických inštitútov. Výchova a vzdelávanie je smerované k pozitívnemu postoju k občianskej spoločnosti a patriotizmu prostredníctvom zážitkového učenia. Posilnenie pôsobenia samosprávnych inštitútov v podobe študentskej rady a žiackeho parlamentu, ako aj posilnenie poslania rady školy a jej kooperácie so žiackou a študentskou samosprávou. Toľko na úvod. Ďalšie, v ďalšej časti by som sa prihlásil do rozpravy. Ďakujem zatiaľ.
Krátky, Rastislav, poslanec NR SR (2023-11-28):
Ďakujem. Keďže väčšina, väčšinou na mňa reagovali moji kolegovia, tak skúsim v tejto faktickej poznámke zareagovať na pána Kéryho. Ďakujem, že máte chuť a zapojili ste sa a chcete hľadať pravdu, ak to teda tak je. Ja nevidím nič zlé na tom, keby pán Fico chcel poraziť politicky svojich oponentov, ale už tu povedal iný citát, ktorý dokresľuje to, čo tým podľa mňa pán Fico myslel, a že, a to povedal pán Šipoš, ktorý povedal, že pán Fico si necháva desať percent na pomstu, takto to povedal a takto, si myslím, že to myslel vtedy aj v Rimavskej Sobote. Pokiaľ ide o prokurátorov, že kto je čestný, kto je nečestný. Viete, ja som sa snažil povedať na tom príklade pána Koteka, že okolnosti sú veľmi zvláštne a obhajoba tých okolností je veľmi chabá, a po tretie, viete, ten pán Kotek, on je len symptóm, v podstate je obeťou dosadzovania a pokusu obnoviť systém našich ľudí, to si úprimne myslím. A ja vám verím, pán Kéry, že možno aj vy si myslíte dobre o svojich kolegoch a že ste možnože aj dobrej mysle, ale nie všetci okolo vás sú tej dobrej mysle, ale nie všetci okolo vás sú tej dobrej mysle a nie všetci to myslia dobre. Ďakujem. (Potlesk.)
P. Paška, predseda NR SR: (2008-09-16):
Návrh sme pridelili výborom a určili lehoty na prerokovanie. Pán poslanec Bačík bude uvádzať hlasovanie v prvom čítaní o návrhu poslancov Jána Zvonára, Rafaela Rafaja a Viliama Jasaňa na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov a je to tlač 708.
M. Kondrót, poslanec: (2006-12-12):
K pánovi poslancovi Lipšicovi. V podstate to, čo ste povedali a čo ste otvorili v pléne, to sme riešili už aj na výbore. A ja môžem zopakovať iba to, čo som odpovedal. Súhlasím s tým, že poslanci nie sú na to, aby suplovali alebo nahrádzali prácu vlády. Vy ste to mnoho razy riešili  zrýchleným, skráteným konaním, pričom mnoho razy nehrozili škody ani nebezpečenstvá pre Slovenskú republiku. My sme to kritizovali. Nemienime ísť touto cestou. Ale beriem vašu výhradu. A takisto som to vysvetľoval aj na klube, aby pochopili aj noví kolegovia poslanci. Vzhľadom na to, že bola trošku dlhšia prestávka medzi rokovaniami Národnej rady, a vzhľadom na to, že vláda má určité priority, ku ktorým sa prihlásila, využil sa inštitút poslaneckého návrhu, aby sa stihol termín, aby sme stihli v prvom kvartáli preniesť kompetencie, tak ako si to predstavujeme, aby začala práca na rozvoji informačnej spoločnosti, znalostnej spoločnosti fungovať skôr ako od druhého alebo tretieho kvartálu. To bol celý dôvod, prečo sa použil inštitút poslaneckého návrhu. Samozrejme, to bolo konzultované s ministerstvami, s jedným, druhým, s Úradom vlády veľmi úzko. K pánovi Abrhanovi, k Madejovi sa nebudem vyjadrovať, dobre, a k tomu návrhu, ktorý teda bol v bode 3. Ja v tom nevidím nič zlého. Samozrejme, rokovania vlády nikde nie sú verejné. Nechodí tam verejnosť, nechodí tam ako do národného divadla na „kikirík“, aby počúvali ľudia tak ako v prípade  Národnej rady, vláda nie je volený orgán. Samozrejme, vláda informuje o svojich rokovaniach, robí tlačovky, robí brífingy, dáva informácie na internet, dáva program na internet, dáva na internet uznesenia a rôzne iné informácie. Pokiaľ je niečo tajné, tak sa to tam, samozrejme, nedáva, takisto ako my v Národnej rade máme občas tajné rokovania a nepripúšťame verejnosť. Myslím si, že cieľom bolo faktický stav, ktorý existuje a ktorý vyplýva z čl. 1 ods. 3 rokovacieho poriadku vlády Slovenskej republiky, dať akosi do zákona. A absencia takéhoto ustanovenia v právnom poriadku spôsobuje v praxi značné ťažkosti alebo niekto má názor, že spôsobuje, niekto si myslí, že je to zbytočné. Prikláňam sa k tomu názoru, že toto nie je problém, ktorý by mal tento zákon zvrátiť alebo zrušiť. Myslím si, že to kľudne  môže bežať tak ako doteraz. To je môj osobný názor, môže to bežať tak ako doteraz. Vláda to má vo svojom rokovacom poriadku. A vláda si rieši veci. Takže pokiaľ máme pocit, že to je nad rámec a má to rozpolťovať náš spoločenský konsenzus, tak si myslím, že tento bod možno aj preto bol vyňatý na zvláštne hlasovanie. A predpokladám, že neprejde v takej forme, ako je urobený. Je to môj osobný názor. K pani Žitňanskej. Nevidím tam žiaden iný problém. Ďakujem veľmi pekne. (Hlasy z pléna.) Považujem to za nadrámec návrhu, za nadrámec idey, ktorá viedla k tomu, aby sa prenos kompetencií uskutočnil. Bolo to určite vedené dobrou vierou, ale pokiaľ to má spôsobovať vážne právne problémy alebo rozpolťovať nejaký možno celoparlamentný konsenzus, nepokladám to za tak podstatné. Doteraz to bežalo, vláda si to vie vyriešiť v rámci rokovacieho poriadku. A nemyslím, že to budeme silno presadzovať. Ďakujem za váš názor.
Hraško, Igor, poslanec NR SR (2015-05-13):
Ďakujem za slovo. Kolega Blanár, vy stále hovoríte o nejakej zodpovednosti. Ja by som to tak povedal, že čo vám nevyhovuje, to je pre vás neprijateľné. Vy jednoducho všade potrebujete mať nastrkaných svojich ľudí. To vidíme na každom kroku, či sa budú obsadzovať nové a nové funkcie ľuďmi, ktorí nemajú absolútne žiadnu kompetenciu. A to sa týka aj vzdelávania. Tu nejde o zodpovednosť. A ja sa opýtam ešte, zodpovednosť to má byť voči komu, voči študentom, voči rodičom, voči regiónom alebo voči vášmu vedeniu? Vy, skrátka, potrebujete ovládať ľudí v daných inštitúciách, aby vám sa všetci poklonkovali. A zvlášť vo vašom prípade vidno, ako fungujú niektoré inštitúcie, na čele ktorých stoja absolútne nekompetentní ľudia, ktorí babráckym spôsobom riadia tieto inštitúcie. Ja to ešte raz zopakujem, čo povedal kolega Fronc. A parafrázoval to aj kolega Novotný. Za čo má mať vlastne zodpovednosť ten zriaďovateľ? Má ju mať za ekonomiku a za hospodárenie školy, ale nie za vzdelávanie a hlavne za odbornosť vo vzdelávaní, lebo to je už kompetencia trochu iná. A toto si treba dať na misky váh, čo a akým spôsobom treba takto ovládať.
Senko, Ján, poslanec NR SR (2013-10-22):
Pán poslanec, mňa by zaujímalo vaše stanovisko v súvislosti s návrhom zákona o rozhlase a televízii, ktorý v roku 2010 predložil pán vtedajší minister Krajcer do legislatívneho procesu, a tento návrh zákona bol schválený a do tohto právneho poriadku sa zakotvilo, že rokovania rady vo veci udeľovania licencií a registrácie retransmisie podľa zákona o vysielaní a retransmisii sú neverejné a že sa nezverejňujú ani zápisnice z takýchto rokovaní. Vy ste za tento návrh zákona hlasovali. Ďakujem.
Číž, Miroslav, podpredseda NR SR (2015-11-11):
Ďakujem. Ako posledný v rozprave riadne prihlásený vystúpi pán spravodajca, pán poslanec Bagačka. Má slovo.
Šeliga, Juraj, podpredseda NR SR (2021-03-30):
Ďakujem, prezentujme sa, prosím, a hlasujme. (Hlasovanie.) Prítomných 106, za 105, proti nikto, zdržal sa nikto, nehlasoval 1. Konštatujem, že sme schválili vládny návrh zákona, ktorým sa v súvislosti s druhou vlnou pandémie ochorenia COVID-19 menia a dopĺňajú niektoré zákony v oblasti zdravotníctva. Teraz budeme hlasovať v druhom čítaní o vládnom návrhu zákona, ktorým sa menia a dopĺňajú niektoré zákony v súvislosti... v pôsobnosti ministerstva dopravy a výstavby v súvislosti s ochorením COVID-19 v cestnej doprave. Opäť prerokúvame v skrátenom legislatívnom konaní, je to tlač 476. Poprosím pána poslanca Krajčíra, aby hlasovania uvádzal, nech sa páči. (Hlasovanie o vládnom návrhu zákona, ktorým sa menia a dopĺňajú niektoré zákony v pôsobnosti Ministerstva dopravy a výstavby Slovenskej republiky v súvislosti s ochorením COVID-19 v cestnej doprave , tlač 476.)
P. Hrušovský, predseda NR SR: (2003-04-09):
K. Mitrík, poslanec: Vážený pán predsedajúci, prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený vládny návrh zákona v druhom čítaní.
Mesterová, Zuzana, poslankyňa NR SR (2024-01-10):
Ďakujem pekne za slovo, pán predsedajúci. Tak ako tu už bolo povedané pani Kolíkovou aj pánom Sulíkom, sily v tejto volebnej komisii sú vyvážené pre koalíciu aj pre opozíciu a v podstate aj pre nezávislé orgány, ale bolo by, aj vzhľadom na to, čo sa momentálne v parlamente deje, vhodné, aby koalícia ukázala aspoň dobrú vôľu a snahu a takú nejakú, takú nejakú akože k našim, úctu k právam koalí... opozície, pretože keď už ho nevidíme ako v bežných rozpravách, tak aspoň v týchto formálnych hlasovaniach by sme mohli vidieť, že sme pre vás partnerom aspoň formálnym, keď už nie reálnym. Tak ja vás tiež prosím o podporu tohto kandidáta. Ďakujem pekne.
Hrnčiar, Andrej, podpredseda NR SR (2017-09-12):
Pán poslanec Osuský, nech sa páči.
Šefčík, Marek, poslanec NR SR (2022-10-06):
Ďakujem za slovo. Skúsim vašou rétorikou, pán Fico. Ukážte mi krajinu, kde človek, ktorý systém našich ľudí doviedol do korupčnej dokonalosti, aj po tých rokoch moralizuje v parlamente! Teraz, teraz kričíte, že tu nie je právny štát, a chcete hovoriť o systéme?! Prečo až teraz?! Hovoríte o vyvodzovaní politickej zodpovednosti. Vydláždili ste cestu bödörovskej mafii k špičkám v štáte. Vás Kočner volal šéfom a napísal proroctvo, ak SMER nevyhrá voľby, všetci skončíme v base. Ja vám prečítam z Threemy – Kočner, Bödör, obidvoch som spomínal: „Matoviča máte na lopate, treba ho doraziť. Ako je možné, že toho Matoviča súd v Bratislave I oslobodil? Staral sa o to niekto? Asi nie. Ako vždy. Keby som to vedel, bol by som sa postaral, samozrejme, za svoje, ako vždy, tak ako aj Gorilu som kúpil po ceste, ako išla k Matovičovi, som preplatil za svoje. Prečo nezabili Matoviča? Fakt na toho Matoviča nič nie je? To sa mi nechce veriť. Neodstránenie Matoviča z politickej scény bola obrovská chyba.“ Práve som pozeral ich tlačovku, kde napádal tvojho otca. Katastrofa. Toto bol právny štát? Bödör? Kočner, ktorý vás volal šéf? Toto bol právny štát?
P. Hrušovský, predseda NR SR: (2005-03-17):
(Hlasovanie.) 127 prítomných, 116 za, 1 proti, 9 sa zdržalo, 1 nehlasoval. Návrh sme schválili. Pristúpime k tretiemu čítaniu o návrhu poslanca Mikloška. Otváram rozpravu. Pán poslanec Kaliňák, chcete sa prihlásiť do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako o celku so schválenými pozmeňujúcimi návrhmi s odporúčaním gestorského výboru...
V. Palko, poslanec: (2009-02-18):
Dámy a páni, teraz, práve teraz, v týchto mesiacoch, je najvhodnejšia chvíľa na to, aby sme prijali takýto ústavný zákon. Prečo je to tak? (Potlesk.) Je to tak preto, lebo na niekoľko mesiacov utíchol tlak na harmonizáciu, na niekoľko mesiacov. Komu za to vďačíme? Vďačíme za to jednému národu z ďalekého zeleného ostrova, vďačíme za to Írom. Dámy a páni, Íri v júni minulého roka v referende odmietli Lisabonskú zmluvu. A prečo ju odmietli? Keď analyzujeme prieskumy verejnej mienky, čo ovplyvňovalo ich rozhodovanie, tak jeden významný faktor je ten, že mali obavu, že Lisabonská zmluva bude mať za následok oslabenie malých členských štátov a ich schopnosť brániť svoj daňový systém. Toto vyplýva jasne z výsledku referenda o Lisabonskej zmluve v Írsku. Dámy a páni, a keďže vieme, že špecifikom Európskej únie je, že referendá sa opakujú, až kým výsledok nie je áno, tak môžeme čakať na opakované referendum v Írsku o Lisabonskej zmluve. A samozrejme, že harmonizátori, mocní harmonizátori, ktorí si želajú, ktorí si želajú írske áno, teraz začali etapu čičíkanie Írov. Nehovorí sa o harmonizácii, naopak, dámy a páni, nespomínate si, prvý summit EÚ začiatkom tohto roka, ktorý bol, lídri EÚ dali Írom garancie, na vaše dane nebude siahnuté. Čiže národ, ktorý sa vie ozvať, dostane garancie. A my budeme ticho? My nepotrebujeme, aby sme si uchovali suverenitu v priamych daniach a odvodoch? Dámy a páni, toto je čas, ktorý môžeme využiť na prijatie ústavného zákona. A keď takýto zákon bude platiť, tak potom môže byť akýkoľvek veľký tlak po druhom írskom referende, akýkoľvek veľký tlak harmonizátorov. Premiér Slovenskej republiky, minister financií Slovenskej republiky na summite, na Rade ministrov môže povedať: „Dámy a páni, mrzí ma to, máme ústavný zákon, nemôžem súhlasiť s odňatím kompetencií o daniach, s odňatím Slovenskej republike.“ A bude mať pevné postavenie. A ja sa pýtam: Aký bude jeho odpor voči Sarkozymu, Merkelovej a ďalším? Akým bude jeho odpor, keď nebude krytý ústavným zákonom, najmä ak tento predseda vlády Robert Fico už v roku 2007 bol pripravený ustúpiť a hovoril o tom úplne, úplne verejne? Dámy a páni, je to smutné sledovať takéto tieňové divadlo o tom, ako niektorí európski politici sa tvária, že bojujú za svoj národ. Mali sme tu prestrelku medzi Sarkozym a Ficom. Teda jednosmernú, lebo Fico počul Sarkozyho, ale Sarkozy nepočul Fica. Sarkozy hovoril o tom, že ako treba zabrániť tomu, aby francúzske automobilky vyrábali pre francúzsky trh autá na inom území, ako je francúzske, a že s tým treba niečo urobiť. No nič s tým neurobí, lebo nemá ako. A Fico povedal: „No ak sa tak stane, tak Gas de France pošleme domov.“ No však to je úplný nezmysel! Ale Sarkozy môže dosiahnuť svoj cieľ cez harmonizáciu daní. A tomuto môžeme dneska zabrániť, ak Robert Fico chce, aby ho Sarkozy počul, tak nech podporí náš ústavný zákon o zvrchovanosti v priamych daniach a odvodoch. Ďakujem za pozornosť. (Potlesk.)
Stohlová, Tamara, poslankyňa NR SR (2024-06-13):
Ďakujem pekne za slovo. Ďakujem vám, pán poslanec Hlina. Vy ste viackrát spomínali, že sa tu udusíme v tom svojom vlastnom dyme a mne to teraz vlastne dochádza, že veď oni to majú premyslené, že veď ten pán poslanec Huliak keď fúkal dym na tú rastlinku a ona tak krásne prosperovala, že oni to majú proste premyslené, všetko bude v poriadku. Ale teda ja neviem, že či je to preto, že teda nominanti SNS buď žijú v inej realite, alebo tak silno ignorujú tú realitu, ktorú žijeme my ostatní, v ktorej aj tie fyzikálne zákony nejako platia stále. A mám takú trochu potrebu ale, my tu rozprávame o tom, že pán minister chcel byť radšej a mal byť radšej ministrom hospodárstva a ja rozumiem tej pointe, ale mám trochu potrebu dodať, že, lebo to tak strašne znie, akoby to bolo v takom príkrom rozpore s tou prírodou, s ochranou prírody a krajiny a ja si myslím, že to tak vôbec nie je, že to nestojí proti sebe. Hospodárstvo 21. storočia, minister, ministerka hospodárstva 21. storočia veľmi dobre rozumie tomu kontextu, to, ako to spolu súvisí, to, ako je dôležité chrániť si prírodu, chrániť si krajinu, chrániť si naše životné prostredie a rozumie aj, aké príležitosti to prináša celej našej spoločnosti, pokiaľ sa k tomu tak rozhodne daný človek postaviť. Čiže ja si myslím, že pán minister hospo... teda životného prostredia chcel byť ministrom hospodárstva, ale keby bol, tak bol by takým ministrom hospodárstva typu minulého storočia. Tak to len, aby sme tu tak nezneli, že sme tu tak proti sebe, lebo ono za bežných okolností by to dávalo proste zmysel. Vďaka.
Hort, Milan, podpredseda NR SR (2011-12-13):
S faktickými poznámkami na vystúpenie pána poslanca Rašiho sa prihlásili pán poslanec Martin Pado, Ľudovít Kaník, Marek Maďarič, Darina Gabániová, Ladislav Lazar, Igor Matovič. Celkom šesť poslancov. Uzatváram možnosť prihlásiť sa s faktickou poznámkou. Slovo má pán poslanec Martin Pado, nech sa páči.
V. Veteška, podpredseda NR SR: (2006-02-02):
Pani poslankyňa Tóthová vystúpi prvá.
Kadúc, Miroslav, poslanec NR SR (2015-04-23):
V rámci korektnosti musím povedať, že ja som za ten váš návrh vtedy v prvom čítaní hlasoval. Na výbore sme mali o tom búrlivú diskusiu. Povedali sme si výtky. Vy ste neprijali to, čo my sme argumentovali, preto som nevidel dôvod posunúť ten návrh do tretieho čítania. To len pre korektnosť. Ale mali ste vtedy plnú podporu, sme sa bavili, že ten úmysel je výborný. Moja doplňujúca otázka je, prečo to riešime až teraz? Pretože mali sme tu kauzy TSS Grade a Doprastav napríklad, kde išlo rovnako o veľké peniaze a o veľa veriteľov. To je to, čo ma trápi, je, že kauza Váhostav sa rieši až vtedy, keď dostala mediálny rozsah. Ak by nebol mediálny rozsah, kauza by sa neriešila.
Burian, Jozef, poslanec NR SR (2018-12-04):
Pán predsedajúci, dajte hlasovať o zákone ako o celku s odporúčaním gestorského výboru schváliť.
Cmorej, Peter, poslanec NR SR (2021-11-11):
Pán predsedajúci, dajte, prosím, hlasovať o pozmeňujúcom návrhu pani poslankyne Bittó Cigánikovej, o bode 7. Tu ide o vypustenie kontroly ministerstvom.
K. Tóthová, poslankyňa: (2007-04-13):
No, vážení páni, vy ste si nevšimli v jeho vyjadrení, že sa dovoláva dodržiavania zákonov tejto republiky, citujem z textu, „má dodržiavať účtovnú osnovu, má dodržiavať daňový systém“, čiže on apeluje, aby to všetko bolo v súlade so zákonom. A o štátnom podniku hovorí, „veď ju musí takisto len nejakým zákonným spôsobom vyčleniť“. Čiže dôraz je tu v jeho vystúpení na zákonnosti. Vadí vám, že dvakrát vo vzťahu k súkromníkom aj vo vzťahu k štátnemu sektoru zdôraznil, že všetko, čo sa má diať, má sa diať zákonným spôsobom a v súlade. No, ak to nečítate, tak si to vyčerveňte, že to tam je. Pretože vy vidíte a domýšľate len to, čo vy chcete alebo máte tematické suchoty a potrebujete tému, aby ste sa zviditeľnili. Ďakujem. (Potlesk.)
Blanár, Juraj, podpredseda NR SR (2023-02-02):
Vážené panie poslankyne, páni poslanci, to bolo posledné vystúpenie. Prerušujem rokovanie o tomto bode, budeme pokračovať potom vystúpením ešte posledne prihláseného Mariána Viskupiča. Prajem vám pekný večera a ďakujem za spoluprácu. Dovidenia zajtra. (Prerušenie rokovania o 19.07 hodine.)
Hort, Milan, podpredseda NR SR (2011-09-14):
Ďakujem pekne, pán spravodajca. Otváram všeobecnú rozpravu. Konštatujem, že písomne sa neprihlásil nikto. Pýtam sa, kto sa hlási ústne? Neevidujem žiadnu prihlášku, a preto vyhlasujem rozpravu za skončenú a prerušujem rokovanie aj o tomto bode programu. A nasleduje posledný bod, ktorý sa týka pána ministra dopravy a podpredsedu vlády. Ide o druhé a tretie čítanie o návrhu na vyslovenie súhlasu Národnej rady s Dodatkom č. 1 k Dohode medzi vládou Slovenskej republiky a vládou Maďarskej republiky o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici z 18. júna 2007 . Návrh máte pod tlačou 445 a spoločná správa výborov má číslo 445a. Opätovne poprosím pána ministra dopravy, aby návrh vlády odôvodnil. Nech sa páči.
Kadúc, Miroslav, poslanec NR SR (2014-11-08):
Ďakujem pekne. Ja teraz nenachádzam v rýchlosti, kde to je, ale som si takmer istý, vlastne som si istý tým, že ak tri kluby požiadajú o zvolanie grémia, tak toto grémium sa má zvolať bezodkladne. Čiže vás poprosím prerušiť schôdzu a zvolať to grémium, či tu predseda je, alebo nie je.
Kresák, Peter, poslanec NR SR (2019-10-18):
Ďakujem pekne. Nechcem zbytočne reagovať na všetko, ale, ale predsa len musím na niektoré veci upozorniť, ktoré spomínal kolega Poliačik. Začnem odzadu. Pán kolega Poliačik, máme otvorený zákon o platových pomeroch niektorých ústavných činiteľov Slovenskej republiky. V tomto zákone nie sú a ani nemôžu byť riešené platové a iné náležitosti poslancov Európskeho parlamentu. Môžte mať pravdu vecne, ale, ale to je na asi úplne inú právnu normu, musím na to poukázať. Alebo potom treba túto právnu normu celú prebrať a na to som teraz nemal ambíciu. A zákon, zákon sa vzťahuje teda na funkcie, ktoré sú tu vymenované. To sú tie ústavné funkcie, žiaľ, Slovenskej republiky, nie Európskeho parlamentu, nie NATO, nie iných inštitúcií, kde ja tiež dúfam, že sa môžu dostať niektorí bývalí slovenskí prezidenti v budúcnosti, budem držať palce, ale, ale to nie je vec tejto, žiaľ, nie je vec tejto právnej úpravy. Spomínali ste tie dôvody, ak bude ochrana potrebná pre bývalého prezidenta. Určite, to platí rovnako. To znamená, že aj keby sa bývalý prezident stal poslancom a vznikli by dôvody, tak akože, samozrejme, to si neviem predstaviť ináč. Čiže tam tá diskusia je úplne, myslím si, že zbytočná, lebo, lebo pokladám to za jasnú vec. A opätovne boli zmienené tie súbehy povolaní. Ja iba musím upozorniť na to, že, páni, myslime aj na to, že v prípade súbehu povolania hovoríme o tom, čo človek vykonáva. Akože poslanec je zároveň, a keď je tak šikovný a dokáže byť aj, aj primátorom, alebo, robí to. Len toto je, je, je, ako by som povedal, benefit finančný pre niečo, čo už človek nerobí. Takže to by som do jedného vreca nikdy nehádzal. Iba toľko, ďakujem pekne.
Blanár, Juraj, podpredseda NR SR (2023-03-16):
Pán poslanec Pročko s faktickou.
Hrušovský, Pavol, podpredseda NR SR (2010-12-15):
Pani poslankyňa Gibalová chce reagovať na vystúpenie pánov poslancov. Nech sa páči. Zapnite pani poslankyňu Gibalovú.
Jurinová, Erika, podpredsedníčka NR SR (2015-10-01):
Ďakujem pekne, pani spravodajkyňa. Otváram všeobecnú rozpravu. Nedostala som písomnú prihlášku. Dávam možnosť teda prihlásiť sa do rozpravy ústne s tým, že registrujem pána navrhovateľa, ktorý chce vystúpiť v rozprave. Uzatváram možnosť prihlásiť sa, a teda dávam slovo jedinému prihlásenému pánovi navrhovateľovi Jánovi Mičovskému.
V. Veteška, podpredseda NR SR: (2006-02-01):
Ako o prvom budeme hlasovať o návrhu poslancov Národnej rady Slovenskej republiky Evy Černej a Róberta Maděja na vydanie zákona, ktorým sa mení zákon č. 36/2005 Z. z. o rodine a o zmene a doplnení niektorých zákonov, tlač 1443. Poprosím, páni poslanci, pani poslankyne, poprosím ticho v rokovacej sále a žiadam pána poslanca Abelovského, je spravodajca k tomuto zákonu, aby uviedol návrh na hlasovanie. M. Abelovský, poslanec: Pán podpredseda, vážené panie poslankyne, páni poslanci, v rozprave vystúpili piati poslanci, ktorí nepredniesli žiadne pozmeňujúce ani doplňujúce návrhy. Preto v súlade s rokovacím poriadkom dajte hlasovať o tom, že Národná rada postupuje predložený zákon do druhého čítania.
Hrnčiar, Andrej, podpredseda NR SR (2018-03-14):
Takže vyhlasujem všeobecnú rozpravu za skončenú, keďže nikto nechce zaujať stanovisko, prerušujem rokovanie o tomto bode programu. Pristúpime k prvému čítaniu o návrhu poslancov Národnej rady Slovenskej republiky  Zuzany Šebovej, Borisa Kollára a Petry Krištúfkovej na vydanie zákona, ktorým sa mení zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Návrh zákona má parlamentnú tlač 885. Návrh na jeho pridelenie na prerokovanie výborom je v rozhodnutí č. 919. Dávam slovo poslankyni Zuzane Šebovej, aby návrh zákona uviedla.
M. Dzurinda, predseda vlády SR: (2001-09-20):
Po druhé ste sa zaoberali otázkou zodpovednosti. Myslím si, že ste veľmi cielene poukázali na to, že v našej demokracii tak ako v každej inej trhovej ekonomike je Národná banka Slovenska tou inštitúciou, ktorá zodpovedá za to, či uvalí nútenú správu alebo neuvalí nútenú správu. A veľmi presne ste vymedzili aj pozíciu bankového dohľadu ako súčasti Národnej banky Slovenska. Tá zodpovednosť, samozrejme, aj spočíva v tom, že sme umožnili predĺžiť mandát Devín banke na deblokáciu, ktorý nestál ale daňových poplatníkov Slovenskej republiky ani jedinú korunu. Keď ste ale použili prirovnanie, ľudové porekadlo, tak v dobrom by som chcel povedať, že viem ho použiť aj ja v inej podobe, uvedomujúc si, že ku vzťahu medzi štátom a Devín bankou došlo 29. februára 1996. Vtedy sa vláda zaviazala zveriť deblokácie s Ruskom výlučne tejto inštitúcii tak, že tieto deblokácie skončia do konca roku 1998. Dnes vieme, že sa to Devín banke nepodarilo a začali veľmi významné naťahovačky. Viete, že Devín banka dala k súdu ministerstvo financií, že ministerstvo financií má svoje argumenty, ale celá tá galiba sa začala 29. 2. 1996. A preto, viete, dnes, keď počúvam hlavne zo strany opozície, a vôbec to nemierim tentokrát, pán poslanec, osobne na vás, a keby som chcel použiť aj ja porekadlo, tak by som povedal, že zlodej kričí, chyťte zlodeja. Skončil som. J. Migaš, predseda NR SR: Ďalšiu otázku položil pán poslanec Benkovský. Otázka znie: „Ako vláda Slovenskej republiky naplní uznesenie Národnej rady Slovenskej republiky o zriadení Národného úradu pre cestovný ruch, ak rezorty zahraničia a financií ho odmietajú a uznesenie nie je premietnuté ani v návrhu zákona o organizácii ústrednej štátnej správy?“ Nech sa páči, pán predseda vlády.
Paška, Pavol, predseda NR SR (2012-07-25):
Hlasujeme. (Hlasovanie.) 146 prítomných, 83 bolo za, 62 proti, 1 sa zdržal. Návrh sme schválili.
Zmajkovičová, Renáta, podpredsedníčka NR SR (2014-07-03):
Vážené pani poslankyne, vážení páni poslanci, keďže je štvrtok, podľa zákona o rokovacom poriadku nasleduje hodina otázok, ktorú týmto otváram. Poslanci písomne položili dovčera do 12.00 hod. 36 otázok na predsedu vlády a na členov vlády 8 otázok. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Pani poslankyne, páni poslanci, predseda vlády pán Robert Fico sa písomne z rokovania o tomto bode programu ospravedlnil. Svojím zastupovaním poveril podpredsedu vlády a ministra vnútra Roberta Kaliňáka, ktorého prosím, aby oznámil, kto z členov vlády bude odpovedať na otázky za neprítomných členov vlády. Nech sa páči, pán minister.
Jurinová, Erika, podpredsedníčka NR SR (2013-06-25):
Pán poslanec Zajac.
Balódi, Ladislav, poslanec NR SR (2019-09-19):
Áno.
Laššáková, Jana, podpredsedníčka NR SR (2015-10-02):
Pani poslankyňa Šípošová.
Pellegrini, Peter, predseda NR SR (2014-11-26):
Prezentujme sa a hlasujme. (Hlasovanie.) Prítomných 141 poslancov, za hlasovalo 82, proti bol 1, zdržalo sa 58. Konštatujem, že Národná rada schválila vládny návrh zákona o riešení krízových situácií na finančnom trhu. Pokračujeme hlasovaním v druhom čítaní o vládnom návrhu zákona o pohľadávkach štátu (tlač 1213). Pán spravodajca, pán poslanec Mojš, nech sa páči, máte slovo, prosím, uveďte hlasovania. (Hlasovanie o vládnom návrhu zákona o pohľadávkach štátu a o zmene a doplnení niektorých zákonov , tlač 1213.)
Kaliňák, Robert, podpredseda vlády a minister vnútra SR (2017-12-05):
Veľmi pekne ďakujem. Myslím si, že z počtu 20, alebo koľko bolo faktických, nemôžem reagovať na všetky, tak skúsim na dve. Pani Zemanová, myslím, hovorila o tom obstarávaní a toto je práve, pani poslankyňa, veľký problém. Sú svedkovia, ktorí hovoria o tom, ako otváranie obálok a vyhotovovanie cien prebiehalo a ako vlastne sa na záver tá cena upravovala, o ktorej ste vy hovorili. Ale čo je faktom, je dôležité, že už o rok na tomto pozemku zarobil 20 mil. v priebehu jedného jediného roka. Tých 20 mil. v priebehu jediného roka mohlo zarobiť mesto a občania mohli mať o 20 mil. viacej. To je fakt, s ktorým sa treba vysporiadať, a to je fakt, ktorý treba vyriešiť. A, pán poslanec Grendel, chcem vám povedať, že veď to bola práve tá vec, že sme nechali na vašom rozhodnutí, aby ste sa rozhodli, či je niečo dobré alebo zlé. A dôležité je povedať, že 3. 4., teda nie pred voľbami, ale po voľbách, deň pred mojím nástupom, sa podpísal tender na matriku, za ktorú je tiež korekcia, za ktorú je takisto korekcia. Ak chcete niečo hovoriť o korekciách, musíte hovoriť aj smerom k sebe. Ja to robiť nebudem, pretože považujem tie korekcie za to, čo som povedal. A to je proste fakt. Len hovorím, že jednoducho chcete obviňovať z niečoho, čoho máte v tom zozname tých desiatich polovičku, a tak je to pre mňa naozaj mimoriadne zábavné. A ešte k poslancovi, ktorý hovoril niečo o tom, že po akom chrbte sa dostal do parlamentu pán Robert Fico. Robert Fico aj v roku ´98 vyhral s 330 tisícmi preferenčnými hlasmi kandidátku, bol líder po voľbách. A ako líder sa rozhodol pre nespokojnosť s politikou, ktorá sa začala presadzovať v druhej Dzurindovej vláde, odísť, založil si vlastnú stranu a nabral odvahu s tou stranou potom kandidovať. A vy – a opäť dostal dôveru a dostal sa do parlamentu, to sa v iných stranách naozaj nestalo.
Laurenčík, Milan, podpredseda NR SR (2020-06-05):
Ďakujem, pani poslankyňa, zaujmite miesto pre spravodajcu. Otváram rozpravu. Do rozpravy som nedostal žiadnu písomnú prihlášku, preto sa pýtam, či sa chce niekto prihlásiť do rozpravy ústne. Končím možnosť prihlásiť sa do rozpravy. Nech sa páči, pán poslanec Marián Viskupič.
B. Bugár, podpredseda NR SR: (2004-06-29):
Pani poslankyňa Demeterová má procedurálny návrh. M. Demeterová, poslankyňa: Pán predsedajúci, ja som vás len chcela upozorniť, že viaceré sociálne zákony prešli dobre, napr. ako je zákon o vlastníctve bytov a nebytových priestorov, ktorý bol mimoriadne náročný, a sme to zvládli dobre.
Bugár, Béla, podpredseda NR SR (2019-10-15):
Prezentujme sa a hlasujme. (Hlasovanie.) Prítomných 136, za 71, proti 19, zdržalo sa 45 poslancov, 1 nehlasoval. Konštatujem, že sme v treťom čítaní . Otváram rozpravu, pýtam sa, či sa hlási niekto v rámci tohto čítania. Nie, vyhlasujem rozpravu za skončenú. Nech sa páči.
Laurenčík, Milan, podpredseda NR SR (2021-09-17):
Posledným ústne prihláseným rečníkom do rozpravy je pán poslanec Eduard Kočiš, ktorému v tejto chvíli odovzdávam slovo. Nech sa páči.
Dostál, Ondrej, poslanec NR SR (2019-11-28):
Ďakujem, pani ministerka, teda za sprostredkovanie odpovede pani ministerky školstva. Len mi teda z toho nie je jasné, že či je to vlastná iniciatíva ministerstva školstva, alebo je to reakcia na, na petíciu, respektíve výzvu viacerých psychológov a psychiatrov, ktorí upozornili na potrebu prehodnotenia vhodnosti tohto filmového diela Kto je ďalší? pre školské, školské predstavenie. Lebo jedna vec je, že či sa odstránia informácie o tom, že bolo tam nejaké partnerstvo v minulosti s ministerstvom školstva, a druhá vec je práve toto, toto odporúčanie, keď sa ten film prezentuje ako školské predstavenie alebo, alebo premieta sa celým triedam či školám. No to mi z tej odpovede teda nebolo úplne jasné, že či je to vlastná iniciatíva ministerstva školstva, alebo je to, je to reakcia na, na tú kritiku, ktorá sa na ministerstvo vzniesla. A možno na vás, lebo neviem, či na toto mi budete vedieť odpovedať, na vás, tak ten film bol podporený aj Audiovizuálnym fondom. Takže sa chcem spýtať, že či ste vy ako ministerka kultúry zachytila tento problém a túto kauzu a aký máte k nemu vy postoj ako ministerka kultúry. Ďakujem.
Ráž, Jozef, minister dopravy SR (2024-10-23):
Vážený pán predsedajúci, vážené panie poslankyne, vážení páni poslanci, dovoľujem si uviesť' materiál vládny návrh zákona, ktorým sa mení a dopĺňa zákon č. 136/2004 Z. z. o letiskových spoločnostiach a o zmene a doplnení zákona č. 143/1998 Z. z. o civilnom letectve (letecký zákon) a o zmene a doplnení niektorých zákonov v znení zákona č. 37/2002 Z. z. v znení neskorších predpisov. Predkladaný návrh zákona predstavuje právnu úpravu správy majetku štátu odlišnú od všeobecnej úpravy správy majetku štátu, na základe ktorej bude Ministerstvo dopravy Slovenskej republiky oprávnené na kúpu nevysporiadaných pozemkov v rámci perimetra letiska prevádzkovaného letiskovou spoločnosťou do vlastníctva štátu a následne na základe nájomnej zmluvy bude oprávnené ich prenajať letiskovej spoločnosti. Otázku usporiadania vlastníckych práv k príslušným pozemkom malo Ministerstvo dopravy Slovenskej republiky záujem riešiť prostredníctvom existujúcich nástrojov, a to formou poskytnutia príspevku v civilnom letectve a to na investície do letiskovej infraštruktúry, tzv. investičnú pomoc podľa zákona č. 213/2019 Z. z., avšak v rámci prednotifikácie a následnej komunikácie Európska komisia po takmer dvoch rokoch konzultácií a vypracovávania rôznych podkladov uviedla, že priame poskytnutie verejných prostriedkov letiskovej spoločnosti nie je podľa jej názoru možné. Z tohto dôvodu sa pristúpilo k riešeniu, ktoré je predmetom návrhu zákona. Dovoľujem si vás požiadať o podporu pri prerokovávaní predloženého vládneho návrhu zákona a o jeho schválenie v druhom čítaní. Zároveň by som rád vyjadril súhlas s pozmeňujúcimi a doplňujúcimi návrhmi zo spoločnej správy výborov. Ďakujem pekne.
Přidal, Alojz, poslanec NR SR (2015-05-28):
Ja som sa chcel pána kolegu Miškova, ktorý tu uvádzal údaje, fakty, čísla, spýtať, že či sa nebojí, že bude obvinený, že je napojený na centrálu Enelu, lebo ja som uvádzal tie isté čísla a fakty, a pán minister Jahnátek ma teda takto obvinil, hoci je zrejmé, že tieto všetky údaje sú na dostupných verejných zdrojoch. Ale chcel som ešte pripomenúť, že verdiktom Krajského súdu v Bratislave o neplatnosti zmluvy o prevádzke kauza nekončí. Vieme, čo povedal krajský súd. Zmluva je neplatná, ale neplatná je pre pochybenie Vodohospodárskej výstavy, štátneho podniku. Vodohospodárska výstavba, teda podľa verdiktu krajského súdu, aj keď prvostupňový rozhodol ináč, porušila zákon o verejnom obstarávaní. Kto iný ako štátny podnik mal vedieť, ako postupovať? Že má ísť podľa zákona o verejnom obstarávaní. Nie som žiadny advokát Enelu, ale logicky mi vyvstáva otázka, kde pochybil Enel, ktorý v dobrej viere uzatvoril zmluvu s Vodohospodárskou výstavbou, a bol by som zvedavý, kde Robert Fico berie tú istotu, že Slovensko nepríde v konečnom dôsledku o 588 mil. eur. Pán poslanec Kadúc sa ho to opýtal vo faktickej otázke, ale naozaj ja si myslím, že Robert Fico to nedomyslel, ale budem rád, ak sa mýlim a niekedy za 5-10 rokov Slovensko tento spor vyhrá, ale to už Robert Fico v politike nebude. A pýtam sa, kto to zaplatí. Kto to zaplatí, keby sme, nedajboh, prehrali? Kto zaplatí tých 588 mil. eur? Zaplatí to Robert Fico alebo minister Žiga, alebo zaplatí to SMER? Nie. Zaplatia to slovenskí daňoví poplatníci.
Beblavý, Miroslav, poslanec NR SR (2017-02-14):
Ďakujem pekne, pán predsedajúci. Tento zákon rieši otázku prechodu kompetencií vlastne sociálnych služieb tak, ako už vyplýva z jeho názvu, a v podstate v súlade s tou diskusiou, ktorá už doteraz prebehla, navrhuje, aby sociálne služby prešli primárne na obce ako ich zodpovedná sociálna pomoc ... (pozn. red.: rýchlo vyslovené) s tým, že v situáciách najmä, kde ide o zariadenia nad, by som povedal, nadokresného významu alebo kde sú umiestnené v obciach, ktoré na to nie sú kapacitne ani žiadnym spôsobom vybavené, aby ich riadili, je možné, taký prenos aj na štát, to by však malo byť v podstate výnimočné riešenie. Ďakujem veľmi pekne.
Dolinková, Zuzana, ministerka zdravotníctva SR (2024-01-25):
Vážený pán poslanec, Slovenská správa ciest v uvedenom úseku aktuálne nepripravuje projekt, ktorý by riešil súvislú opravu vozovky. Opravu tohto úseku Slovenská správa ciest zabezpečí priebežne v rámci bežnej údržby. Slovenská správa ciest dôkladne monitoruje stav ciest a vyvíja maximálne úsilie, aby ich udržiavala v čo najlepšom stave, avšak vzhľadom na obmedzené finančné možnosti musí prioritne riešiť úseky ciest I. triedy v havarijnom stave. Chcem vás však ubezpečiť, že Ministerstvo dopravy Slovenskej republiky v spolupráci so Slovenskou správou ciest robia všetky potrebné kroky k tomu, aby boli odstránené všetky problematické miesta na cestách I. triedy. Pri formovaní štátneho rozpočtu a príprave strategických materiálov dlhodobo upozorňujeme na negatívne dôsledky nedostatočne financovanej údržby ciest a nedostatočného objemu financií rozpočtovaných na prípravu a výstavbu, resp. rekonštrukcie ciest I. triedy a navrhujeme podstatne navýšiť bežné aj kapitálové výdavky, ktoré sú potrebné na zastavenie degregácie cestnej siete, odstránenie havarijných stavov a udržanie cestnej siete v kvalitatívne dostačujúcom a prevádzkyschopnom stave. Naším záujmom je zosúladiť plánované riešenia s finančnými možnosťami štátu s dôrazom na potreby jednotlivých regiónov. Ďakujem pekne.
M. Sabolová, poslankyňa: (2002-06-25):
I. Presperín, podpredseda NR SR: Pani poslankyňa, prosím, keby ste neovplyvňovali.
P. Pelegrini, poslanec: (2008-10-22):
Keď som počúval vystúpenia niektorých opozičných kolegov, keď už sa uchyľovali priamo k útokom na predsedu Úradu pre verejné obstarávanie, ktorý je práve opozičným nominantom, tak mi dovoľte a prepáčte, že si dovolím mať taký pocit, že niekedy z tých vystúpení akoby sršal hnev, že pravdepodobne nevyhrá v tendri ten koho si želali oni. Takže do druhého čítania by som odporúčal kolegom, keby vo svojich vystúpeniach prišli s nejakými pozmeňujúcimi návrhmi k paragrafovému zneniu zákona ako takého. A by sme si ušetrili možno čas, keby tu sme nehovorili o konkrétnom priebehu tendra. Na to je, myslím, iný priestor. Ani pri trestných zákonoch nehovoríme o konkrétnych súdnych sporoch a nečítame si tu obžaloby. Ďakujem.
Krúpa, Juraj, poslanec NR SR (2022-11-08):
Ďakujem. Ja si dovolím pripomenúť poslancom, že zajtra bude spoločný mimoriadny výbor finančný a branno-bezpečnostný v jazdiarni 12.15 h. Ďakujem.
Bašistová, Alena, poslankyňa NR SR (2017-12-07):
Ďakujem veľmi pekne. Veľmi krátko na pani poslankyňu Shahzad. Môj názor je, že zákonná úprava musí zahŕňať všetky skupiny. Teraz vlastne to, čo ste spomínali, tak sa týka hlavne osôb, u ktorých je ten stav trvalý. Takže skôr sa prikláňam k tomu a súhlasím, čo povedala pani poslankyňa Gaborčáková a týka sa to posudkovej činnosti, že v tomto naozaj treba nastaviť jednak kvalifikačné predpoklady tak, aby sme mali viacero tých posudkových lekárov, pretože ten vek je taký, aký je, hýbe sa okolo 70 rokov, a naozaj ho nastaviť tak, aby tých lekárov v systéme bolo viac. Ďakujem veľmi pekne.
L. Köteles, poslanec: (2003-12-04):
Národná rada Slovenskej republiky uznesením č. 544 z 22. októbra pridelila vládny návrh zákona o poplatkoch za uloženie odpadov týmto výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre pôdohospodárstvo, Výboru Národnej rady Slovenskej republiky pre verejnú správu a Výboru Národnej Slovenskej republiky pre životné prostredie a ochranu prírody. Uvedené výbory prerokovali predmetný návrh zákona v lehote určenej uznesením Národnej rady Slovenskej republiky. Gestorský výbor konštatuje, že do začatia rokovania o vládnom návrhu zákona o poplatkoch za uloženie odpadov nedostal žiadne stanovisko od poslancov Národnej rady Slovenskej republiky, ktorí nie sú členmi výborov, ktorým bol materiál pridelený na prerokovanie. Vládny návrh zákona o poplatkoch za uloženie odpadov odporúčali Národnej rady Slovenskej republiky schváliť s pozmeňujúcimi a doplňujúcimi návrhmi všetky výbory. Z uznesení výborov Národnej rady Slovenskej republiky uvedeným pod bodom III tejto správy vyplývajú pozmeňujúce a doplňujúce návrhy, ktoré máte uvedené pod bodmi v spoločnej správe 1 až 8. O pozmeňujúcich a doplňujúcich návrhoch gestorský výbor odporúča hlasovať spoločne v bodoch 1 až 8 s odporúčaním schváliť. Ďakujem, pani predsedajúca, skončil som. Zároveň dovoľte mi ako spoločnému spravodajcovi vystúpiť ako prvý v rozprave. Z. Martináková, podpredsedníčka NR SR: Ďakujem, pán spravodajca. Otváram rozpravu, písomne sa neprihlásil žiaden z poslancov. Ako prvý vystúpi pán poslanec Köteles. Prosím, kto má záujem ďalej vystúpiť v rozprave? Pani poslankyňa Demeterová, hlásite sa do rozpravy? Poprosím upraviť tabuľu, páni poslanci sa hlásia do rozpravy ústne, ktorú som otvorila pred chvíľou, možnosť hlásiť sa ústne. Pán poslanec Jaduš, pani poslankyňa Demeterová. Uzatváram možnosť hlásiť sa ústne do rozpravy. Pán poslanec Köteles, nech sa páči.
Kollár, Boris, predseda NR SR (2021-05-13):
S ďalšou faktickou poznámkou vystúpi pán poslanec Čepček.
Grendel, Gábor, podpredseda NR SR (2021-11-11):
Potvrdzujem.
Hrnčiar, Andrej, podpredseda NR SR (2017-06-21):
Pán poslanec Pčolinský.
Saloň, Marián, poslanec NR SR (2021-09-17):
Ďakujem veľmi pekne, pán predsedajúci. Ja len veľmi krátko budem reagovať. Myslím si, že nikto z nás ani nikto z vás nebude popierať dobrú myšlienku tohto zákona a polemizovať o tom, že kedy to malo byť prijaté, alebo či to bude prijaté teraz alebo nebude. Tak asi my to nevyriešime takým spôsobom, že sa tu budeme naťahovať, že koalícia, opozícia, a že vy ste to mohli, keď ste vládli sami, nevládli ste sami. A potom taká druhá, druhá vec. Možno málo, málo z vás ako vodičov vie, že na úseku D1 medzi Bratislavou a Trnavou platí dvojsekundová bezpečná vzdialenosť medzi vozidlami. Sú tam síce 70 metrov označené tabule, tak tiež by sme sa mohli začať baviť o tom. A tá zmena bola, tuším, že v roku 2011 prijatá za ministra vnútra Lipšica, tak napríklad aj tam by sme sa mohli začať baviť o tom, že máme to v zákone a akým spôsobom je to vykonateľné, lebo koľkí z vás ste už dostali pokutu, že vás stopkami namerali policajti, že ste išli nie dve sekundy, respektíve tri sekundy, ale že ste išli 1,5 sekundy za autom, takže toto, myslím si, že to je také trošku alibistické z vašej strany, že tu vyhadzujte argument, že to nebude vykonateľné. Lebo ak je to vykonateľné v iných štátoch, ktoré boli spomínané, tak myslím si, že vieme si s tým poradiť aj u nás.
Bugár, Béla, podpredseda NR SR (2016-03-23):
Na faktické poznámky bude reagovať pán poslanec Beblavý. Nech sa páči.
Šeliga, Juraj, podpredseda NR SR (2021-02-03):
Samozrejme, pán minister.